CELEX: 32013D0251
Language: et
Date: 2013-05-27 00:00:00
Title: 2013/251/EL: Komisjoni rakendusotsus, 27. mai 2013 , millega kehtestatakse liidu rahaline toetus kuludele, mis on tehtud Portugalis 2007. ja 2008. aastal lammaste katarraalse palaviku vastu erakorraliselt vaktsineerimise kavadega (teatavaks tehtud numbri C(2013) 2864 all)

31.5.2013   
            
            
               ET
            
            
               Euroopa Liidu Teataja
            
            
               L 145/31
            
         
      KOMISJONI RAKENDUSOTSUS,
   27. mai 2013,
   millega kehtestatakse liidu rahaline toetus kuludele, mis on tehtud Portugalis 2007. ja 2008. aastal lammaste katarraalse palaviku vastu erakorraliselt vaktsineerimise kavadega
   (teatavaks tehtud numbri C(2013) 2864 all)
   (Ainult portugalikeelne tekst on autentne)
   (2013/251/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 3 lõikeid 3 ja 4 ning lõike 6 teist taanet,
   võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju (2) (edaspidi „finantsmäärus”), eriti selle artiklit 84,
   ning arvestades järgmist:
   
               (1)
            
            
               Kooskõlas finantsmääruse artikliga 84 ja komisjoni 29. oktoobri 2012. aasta delegeeritud määruse (EL) nr 1268/2012 (mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju) (3) (edaspidi „kohaldamiseeskirjad”) artikliga 94 eelneb liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (2)
            
            
               Otsuses 2009/470/EÜ on sätestatud kord, millega reguleeritakse veterinaariaalastele erimeetmetele, sealhulgas erakorralistele meetmetele antavat liidu rahalist toetust. Et aidata kaasa lammaste katarraalse palaviku võimalikult kiirele likvideerimisele, peaks liit rahaliselt toetama liikmesriigi rahastamiskõlblike kulude katmist. Kõnealuse otsuse artikli 3 lõike 6 teises taandes on sätestatud eeskirjad protsendimäära kohta, mida tuleb kohaldada liikmesriigi kantud kulude suhtes.
            
         
               (3)
            
            
               Komisjoni määrusega (EÜ) nr 349/2005 (4) on kehtestatud eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsusega 90/424/EMÜ. Kõnealuse määruse artiklis 3 on sätestatud eeskirjad liidu rahalise toetuse tingimustele vastavate kulude kohta.
            
         
               (4)
            
            
               Komisjoni otsusega 2008/655/EÜ (5) andis liit rahalist toetust Portugalis 2007. ja 2008. aastal lammaste katarraalse palaviku vastu võitlemiseks võetud erakorraliste meetmete jaoks.
            
         
               (5)
            
            
               Portugal esitas 30. märtsil 2009 ametliku hüvitisetaotluse, mis on sätestatud määruse (EÜ) nr 349/2005 artikli 7 lõigetes 1 ja 2. Komisjoni tähelepanekud, rahastamiskõlblike kulude arvutamise meetod ja lõplikud järeldused edastati Portugalile 16. veebruaril 2012. aastal saadetud kirjas. Lõplik vastus koos nõusolekuga saadi Portugali ametiasutustelt 3. augustil 2012. aastal.
            
         
               (6)
            
            
               Liidu rahalist toetust antakse üksnes tingimusel, et kavandatud tegevus on tegelikult ellu viidud ja et ametiasutused on kogu vajaliku teabe esitanud ettenähtud tähtajaks.
            
         
               (7)
            
            
               Portugali ametiasutused on täielikult täitnud oma tehnilised ja halduskohustused, mis on sätestatud otsuse 2009/470/EÜ artikli 3 lõikes 4 ja määruse (EÜ) nr 349/2005 artiklis 7.
            
         
               (8)
            
            
               Eespool toodud kaalutlusi silmas pidades tuleks nüüd vastavalt otsuse 2008/655/EÜ artikli 3 lõikele 2 kinnitada liidu rahalise toetuse kogusumma selliste rahastamiskõlblike kulude katteks, mis tehti Portugalis 2007. ja 2008. aastal seoses lammaste katarraalse palaviku likvideerimisega.
            
         
               (9)
            
            
               Esimene osamakse summas 1 498 023,27 eurot, teine osamakse summas 900 000,00 eurot ja kolmas osamakse summas 550 000,00 eurot on juba välja makstud.
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu rahaline toetus Portugalis 2007. ja 2008. aastal seoses lammaste katarraalse palaviku likvideerimisega tekkinud kulude katteks on 2 986 419,35 eurot. See kujutab endast rahastamisotsust finantsmääruse artikli 84 tähenduses.
   Artikkel 2
   Pidades silmas, et liidu kogutoetus on 2 986 419,35 eurot, on rahalise toetuse lõppmakse summa 38 396,08 eurot, mis tuleb veel välja maksta.
   Artikkel 3
   Käesolev otsus on adresseeritud Portugali Vabariigile.
   
      Brüssel, 27. mai 2013
      
         
            Komisjoni nimel
         
         
            komisjoni liige
         
         Tonio BORG
         
      
   
   
      (1)  ELT L 155, 18.6.2009, lk 30.
   
      (2)  ELT L 298, 26.10.2012, lk 1.
   
      (3)  ELT L 362, 31.12.2012, lk 1.
   
      (4)  ELT L 55, 1.3.2005, lk 12.
   
      (5)  ELT L 214, 9.8.2008, lk 66.